[{"text_idx": "#000002", "text": "Mae Heddlu'r De wedi cyhoeddi enw dyn gafodd ei ddarganfod yn farw yn Y Beddau fis diwethaf, wedi iddo fod ar goll ers 18 mlynedd."}, {"text_idx": "#000003", "text": "Ddydd Gwener, dywedodd yr heddlu mai corff John Sabine, fyddai wedi bod yn 85 erbyn hyn, oedd wedi ei ddarganfod."}, {"text_idx": "#000004", "text": "Dywedodd yr heddlu bod gwraig Mr Sabine, Leigh Ann Sabine, fu farw ar Hydref 30, 2015, yn cael ei hamau o ladd ei gw\u0302r."}, {"text_idx": "#000005", "text": "Cafodd y gweddillion eu darganfod yng ngardd fflatiau Trem-y-Cwm wedi eu cuddio dan blastig."}, {"text_idx": "#000006", "text": "Y gred yw bod Mr Sabine wedi symud i'r ardal yn 1997, ond mae wedi bod ar goll ers hynny."}, {"text_idx": "#000008", "text": "Yn dilyn post mortem, dywedodd yr heddlu bod gan Mr Sabine anafiadau sy'n cyd-fynd ag ymosodiad."}, {"text_idx": "#000009", "text": "Dywedodd y Ditectif Prif Arolygydd Gareth Morgan bod yr heddlu yn ymchwilio i'r \"amodau anarferol\" ac fe wnaeth apel am wybodaeth."}, {"text_idx": "#000011", "text": "\"Rydyn ni hefyd yn apelio i'r gymuned yn ardal Trem-y-Cwm i gysylltu gydag unrhyw wybodaeth am y plastig yr oedd Mr Sabine wedi ei guddio ynddo.\""}, {"text_idx": "#000012", "text": "Dylai unrhyw un sydd a\u0302 gwybodaeth gysylltu gyda'r heddlu ar 01656 306099, neu yn ddi-enw ar 0800 555111."}, {"text_idx": "#000016", "text": "Heddlu 'wedi colli cyfle' cyn i ddyn ladd ei hun"}]